CELEX: 62016CN0481
Language: sl
Date: 2016-09-02 00:00:00
Title: Zadeva C-481/16: Tožba, vložena 2. septembra 2016 – Evropska komisija/Helenska republika

17.10.2016   
            
            
               SL
            
            
               Uradni list Evropske unije
            
            
               C 383/9
            
         Tožba, vložena 2. septembra 2016 – Evropska komisija/Helenska republika
   (Zadeva C-481/16)
   (2016/C 383/12)
   Jezik postopka: grščina
   
      Stranki
   
   
      Tožeča stranka: Evropska komisija (zastopnika: A. Bouchagiar in B. Stromsky)
   
      Tožena stranka: Helenska republika
   
      Predloga tožeče stranke
   
   
               —
            
            
               Ugotovi naj se, da Helenska republika s tem, da v predpisanem roku ni sprejela vseh potrebnih ukrepov za izvršitev sklepa Komisije z dne 27. marca 2014 o državni pomoči SA.34572, ki jo je Grčija odobrila v korist družbe Larco General Mining & Metallurgical Company SA., oziroma v vsakem primeru s tem, da Komisije ni ustrezno obvestila o sprejetih ukrepih v smislu člena 5 tega sklepa, ni izpolnila obveznosti iz členov 3, 4 in 5 tega sklepa in na podlagi Pogodbe o delovanju Evropske unije;
            
         
               —
            
            
               Helenski republiki naj se naloži plačilo stroškov.
            
         
      Tožbena razloga in bistvene trditve
   
   
               1.
            
            
               V skladu s sklepom Evropske komisije z dne 27. marca 2014 (postopek SA.34572), je bila Helenska republika zavezana, da v štirih mesecih izterja pomoči, ki jih je dodelila družbi Larco, in ki so nezdružljive s skupnim trgom, in da Evropsko komisijo ustrezno obvesti glede ukrepov, potrebnih v ta namen. Pri zadevnih pomočeh je šlo za državna jamstva v korist družbi Larco v letih 2008, 2010 in 2011 ter za povišanje kapitala družbe v letu 2009.
            
         
               2.
            
            
               Vendar Helenska republika ni izterjala zadevnih pomoči v roku štirih mesecev, kot bi morala. Poleg tega Helenska republika še naprej ni sprejela potrebnih ukrepov za izvršitev sklepa. V vsakem primeru Helenska republika ni ustrezno obvestila Evropske komisije glede ustreznih ukrepov za izvršitev sklepa.